Udo Bentz

**Udo Markus Bentz** (født 1967) er en katolsk prelat og erkebiskop av Paderborn. 
## Liv og virke
### Bakgrunn
Udo Bentz ble født den 3. mars 1967 i Rülzheim i Landkreis Germersheim i Rheinland-Pfalz i Vest-Tyskland. Han fullførte opprinnelig utdannelse som bankfunksjonær fra 1986 til 1988. I 1988 gikk han inn på presteseminaret i Mainz og studerte teologi og filosofi ved universitetene i Mainz og Innsbruck. I 1994 ble han ordinert til diakon og fullførte diakonipraksisen i Griesheim.

### Prest
Han ble presteviet den 1. juli 1995 for Mainz av biskop Karl Lehmann. Fram til 1998 var han kapellan i *St. Peters* domkirke og *St. Martin* menighet i Worms. Så var han i fire år personlig sekretær for biskop Lehmann. Etter videre studier tok han doktorgraden i 2007 hos Albert Raffelt ved Albert-Ludwigs-Universität i Freiburg med en avhandling om teologiens historie.  For dette arbeidet ble han tildelt *Karl Rahner-prisen* av Universitetet i Innsbruck i 2008. Han var sogneprest i menigheten *St. Michael* i Sprendlingen (2002-2004) og i *St. Peter Canisius* i Mainz-Gonsenheim (2004-2007). 

Fra 2007 til 2017 var han rektor for presteseminaret i Mainz. I 2011 utnevnte kardinal Lehmann ham til åndelig råd. I 2013 ble Bentz valgt til formann for Tyske seminarrektorers konferanse. Fra 2014 til 2017 ledet Bentz bispedømmets opplæringsseminar for kapellaner og pastoralassistenter i tillegg til seminaret.

### Hjelpebiskop i Mainz
Den 15. juli 2015 utnevnte pave Frans ham til titulærbiskop av *Sita* og hjelpebiskop i Mainz. Han ble ordinert til biskop av bispedømmets biskop, kardinal Karl Lehmann, søndag den 20. september 2015 i katedralen i Mainz. Medkonsekratorer var kardinal Karl-Josef Rauber og metropolitanerkebiskopen av den øvrerhinske kirkeprovins, erkebiskop Stephan Burger av Freiburg im Breisgau. 

I Den tyske bispekonferanse ble han medlem av Verdenskirkekommisjonen og dens underkommisjon for Latin-Amerika (spesielt ADVENIAT) samt i Ungdomskommisjonen. Den 27. august 2017 utnevnte biskop Peter Kohlgraf ham til generalvikar for bispedømmet Mainz. Den 1. november samme år ble Udo Bentz introdusert som residerende katedralkapitular og var dermed også medlem av Mainz katedralkapittel.

### Erkebiskop av Paderborn
Den 9. desember 2023 ble han utnevnt til erkebiskop av Paderborn av pave Frans. Innsettelsen i embedet fant sted den 10. mars 2024 i Paderborns katedral.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Erkebiskop Wendelin Rauch (1885-1954) *1948
* Erkebiskop Eugen Viktor Paul Seiterich (1903-1958) *1952
* Erkebiskop Hermann Josef Schäufele (1906-1977) *1955
* Kardinal Hermann Volk (1903-1988) *1962
* Kardinal Karl Lehmann (1936-2018) *1983
* Erkebiskop *Udo Markus Bentz* (1967-) *2015

## Referanser